Diari Oficial de la Generalitat Valenciana


Sumari del DOGV 3516, del 14-06-1999 (1999/4317)

Informació de les bases específiques de peó d'oficis múltiples.
---------------------------------------------------------------

### Dades del document

Número de DOGV
:   3516

Data del DOGV
:   14-06-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/4317


Data del document
:   21-04-1999

Organisme emissor
:   Ajuntament de Banyeres de Mariola

Tipus de document
:   Convocatòria

Descriptors 

:   * Banyeres de Mariola
    * administració local
    * concurs administratiu

Informació de les bases específiques de peó d'oficis múltiples. [1999/4317]
  
Havent sigut aprovades pel l'ajuntament ple, en sessió de data 29 de març de 1999, les bases específiques per a la provisió en propietat, d'una plaça de peó d'oficis múltiples inclosa en l'Oferta d'Ocupació Pública per a 1999, s'exposen al públic a l'efecte establit en la legislació vigent.
  
Bases específiques de peó d'oficis múltiples.
  
Primera. Objecte de la convocatòria
  
És l'objecte de les presents regular el procés selectiu per cobrir en propietat una plaça vacant de peó d'oficis múltiples de natura laboral. La present plaça està inclosa en l'Oferta d'Ocupació Pública per a 1999 i dotada pressupostàriament. La jornada laboral establida serà de 40 hores setmanals, sense perjudici de la distribució horària en jornada partida, incloent diumenges i dies festius. El lloc de treball consistirà fonamentalment en el manteniment, gestió i atenció al públic de la zona d'acampada.
  
Sistema selectiu: concurs oposició.
  
Segona. Requisits
  
Per poder ésser admesos en la realització de les proves selectives, els aspirants han de reunir els següents requisits:
  
- Ésser espanyol o tenir la nacionalitat de qualsevol estat membre de la Unió Europea.
  
- Haver fet els divuit anys de edat i no excedir de deu anys per a la jubilació forçosa per edat determinada per la legislació bàsica en matèria de funció pública.
  
- Estar en possessió de Certificat d'escolaritat o equivalent, o en condicions d'obtenir-lo en data en què acabe el termini de presentació d'instàncies.
  
- No patir malaltia ni defecte físic que impidesca l'exercici de les corresponents funcions.
  
- No haver sigut separat mitjançant expedient disciplinari, del servei a l'Estat, a les comunitats autònomes o a les entitats locals, ni trobar-se inhabilitat per a l'exercici de funcions públiques.
  
El compliment dels requisits esmentats estarà referit a la data en què concloga el termini de presentació de les instàncies.
  
Tercera. Sol·licituds
  
Les persones que desitgen participar en les proves selectives corresponents hauran de sol·licitar-lo mitjançant instància, dirigida a l'alcalde, la qual es presentarà a través del Registre General d'aquest ajuntament, i han d'adjuntar el justificant d'haver satisfet els drets d'inscripció i també la documentació acreditativa dels mèrits al·legats i indicant la plaça a la qual es presenta.
  
Per poder ésser admesos i participar en les proves selectives, a més de les circumstàncies personals i de mèrits que s'al·leguen, els sol·licitants hauran de manifestar que reuneixen tots i cadascun dels requisits exigits.
  
Termini: El termini de presentació de les sol·licituds serà de 20 dies naturals comptats des de l'endemà de la publicació de la convocatòria al Boletín Oficial del Estado.
  
Lloc: Les sol·licituds es presentaran en el registre de l'ajuntament o en la forma que determina l'article 38.4 de la llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Quarta. Drets d'examen
  
L'import dels drets d'examen i de formació de l'expedient per a cadascuna de les proves selectives es fixa en 2.500 pessetes i només podrà ésser tornat quan l'aspirant no haja sigut admés a les proves per falta de requisits per participar en elles.
  
Cinquena. Admissió d'aspirants
  
Una vegada haja finalitzat l'admissió de sol·licituds, l'alcaldia dictarà la resolució en el termini màxim d'un mes on es declare aprovada la llista provisional d'aspirants amb expressió de qui no ho siga i les causes.
  
La resolució es publicarà al Butlletí Oficial de la Província d'Alacant i al tauler d'anuncis de l'ajuntament a fi que en el termini de 10 dies es puguen presentar reclamacions i s'indique el lloc i la data d'inici dels exercicis, i si escau, l'ordre d'actuació dels aspirants, així com la composició i data de constitució del tribunal actuant.
  
En cas que no es produïsquen reclamacions, la llista provisional esdevindrà definitiva sense necessitat de nova publicació.
  
Sisena. Tribunal qualificador
  
Composició.
  
President: L'alcalde i membre de la corporació en qui delegue.
  
Secretari: El secretari d'aquest ajuntament, o funcionari en qui delegue.
  
Vocals:
  
- Un representant de cada grup polític municipal.
  
- Un representant de la Generalitat Valenciana designat per la Direcció General d'Administració Pública.
  
- Un funcionari de la corporació.
  
La designació del membres del tribunal inclourà la dels suplents respectius.
  
Abstenció i recusació
  
Quan concórrega en els membres del tribunal alguna de les circumstàncies previstes en l'article 28 de la Llei 30/1992, de 26 de novembre, s'abstindran d'intervenir i comunicaran aquesta circumstància a la presidència.
  
Els aspirants podran recusar-los en la forma prevista en l'article 29 de l'esmentada llei.
  
Constitució i actuació
  
El tribunal no podrà constituir-se ni actuar sense l'assistència de més de la meitat dels membres, titulars o suplents indistintament. Així mateix, estarà facultat per resoldre les qüestions que puguen suscitar-se durant la realització de les proves per tal d'adoptar els acords necessaris que garantisquen l'ordre en aquestes en tot el que es preveu en aquestes bases i per a la seua adequada interpretació.
  
De cada sessió, el secretari estendrà un acta on es faran constar les qualificacions que es produïsquen en aquella.
  
Contra els acords del tribunal. Es podrà interposar un recurs ordinari davant el ple de l'ajuntament, en el termini d'un mes, d'acord amb el que es preveu en l'article 114 de la Lley 30/1992, de 26 de novembre.
  
Per a la resolució del recurs ordinari se sol·licitarà un informe al tribunal que actue, que, si s'escau, es tornarà a constituir a l'efecte, d'acord amb el que s'estableix en aquestes bases. L'informe vincularà l'òrgan que ha de resoldre el recurs quan pretenga l'alteració de la proposta de nomenament.
  
Indemnitzacions per assistència als membres del tribunal.
  
Els membres del tribunal tindran dret a indemnitzacions per l'assistència efectiva a les sessions que es facen, d'acord amb el que s'estableix en el Reial Decret 236/1988, de 4 de març, i romandrà classificat a l'efecte en la categoria tercera.
  
Setena. Començament i desenvolupament de les proves
  
El primer exercici començarà al lloc, el dia i l'hora que s'indique en la resolució mitjançant la qual s'aprove la relació d'admesos i d'exclosos. En aquesta resolució s'indicarà la data de la valoració de mèrits de la fase de concurs.
  
Els aspirants es convocaran en crida única. La no presentació a qualsevol dels exercicis en el moment de la crida, comportarà a l'aspirant la pèrdua del dret a participar en l'exercici i en els successius i, conseqüentment, romandrà exclòs del procés selectiu, tret dels casos de força major lliurement apreciats pel tribunal.
  
Fase d'oposició:
  
- Primer exercici. Obligatori i eliminatori. Consistirà a realitzar un test de 25 preguntes sobre coneixements relacionats amb el programa que s'indica a l'annex 1, amb una durada màxima d'una hora. Les preguntes tindran tres respostes alternatives, de les quals únicament una serà la correcta. Les respostes errònies restaran una tercera part del valor d'una correcta. Les respostes en blanc no sumaran ni restaran punts. L'exercici tindrà una puntuació màxima de 10 punts, i en caldran 5 per a superar-lo.
  
- Segon exercici. Obligatori i eliminatori. Consistirà en una prova objectiva, de caràcter pràctic, per a avaluar la capacitat dels aspirants per a realitzar les funcions pròpies del lloc de treball, relacionada amb els camps d'agricultura, jardineria, fontaneria, fusteria i electricitat. Aquest exercici tindrà una valoració màxima de 5 punts, i caldrà obtenir-ne 2,5 per a superar-lo.
  
- Tercer exercici. Obligatori i eliminatori. Consistirà a realitzar una entrevista sobre temes relacionats amb les funcions pròpies del lloc de treball. A l'entrevista es valoraran els coneixements orals de valencià. El valor total de la prova serà d'1 punt.
  
Fase de concurs.
  
Es valoraran els mèrits aportats segons l'escala següent:
  
a) Pels serveis prestats es valoraran, per cada any treballat, de la manera següent:
  
- A l'ajuntament i en la mateixa categoria i/o especialitat de la plaça oferida: 0,30 punts.
  
- A unes altres administracions públiques i en la mateixa categoria i/o especialitat de la plaça oferida: 0,25 punts.
  
- A unes altres institucions públiques o privades i en la mateixa categoria i/o especialitat de la plaça oferida: 0,20 punts.
  
- A ajuntaments i en distinta categoria i/o especialitat de la plaça oferida: 0,15 punts.
  
La puntuació màxima pels serveis prestats serà d'1 punt.
  
b) Per cursos relacionats amb l'agricultura i el medi ambient fets per organismes dependents de qualsevol de les administracions públiques a raó de:
  
- Durada entre 10 i 30 hores lectives: 0,25 punts.
  
- Durada entre 31 i 100 hores lectives: 0,50 punts.
  
- Durada entre 101 i 150 hores lectives: 0,75 punts.
  
- Més de 150 hores lectives: 1 punt.
  
La puntuació màxima per assistència a cursos serà d'1 punt.
  
c) Per uns altres cursos relacionats amb les funcions que s'han de realitzar, a raó de:
  
- Durada entre 20 i 60 hores lectives: 0,25 punts.
  
- Durada entre 61 i 200 hores lectives: 0,50 punts.
  
- Durada entre 200 i 300 hores lectives: 0,75 punts.
  
- Durada superior a 300 hores lectives: 1 punt.
  
La puntuació màxima per aquest concepte serà d'1 punt.
  
d) Per estar en possessió del carnet de conduir B1, 1 punt.
  
Vuitena. Publicitat de les qualificacions
  
Una vegada haja finalitzat la qualificació, el tribunal farà pública la relació d'aprovats per ordre de puntuació, la qual s'exposarà al tauler d'anuncis i al lloc on s'hagen fet els exercicis. D'acord amb aquesta llista, s'elevarà a l'òrgan competent, a més a més de l'acta de cada sessió, la proposta de nomenament dels aspirants aprovats sense que, en cap cas, supere el nombre de places convocades.
  
Novena. Presentació de documents
  
Els opositors presentaran, dins del termini de 20 dies naturals, des de la publicació de la llista d'aprovats, els documents acreditatius de les condicions per a prendre part en la convocatòria que s'exigeixen en la base segona. La persona que, dins del termini indicat, tret del casos de força major, no presente la documentació dels requisits exigits, no se'l podrà nomenar i s'anul·laran les actuacions d'aquest.
  
Els opositors nomenats hauran de prendre possessió en el termini d'un mes, comptador des de l'endemà en què se'ls notifique el nomenament.
  
A l'acte de presa de possessió, la persona funcionària nomenada haurà de prestar jurament o promesa, d'acord amb la fórmula establida en l'article 31.c del Decret Legislatiu de 20 de març de 1991, del Consell de la Generalitat Valenciana, i en el Reial Decret 707/1979, de 5 d'abril (Boletín Oficial del Estado de 6 d'abril de 1979).
  
Deu. Incidències
  
El tribunal està facultat per a resoldre els dubtes que es presenten i prendre els acords per al bon funcionament de l'oposició en tot allò no establit en aquestes bases.
  
Onze. Impugnació i revocació de la convocatòria
  
Contra aquestes bases, que exhaureixen la via administrativa, s'hi podrà interposar un recurs contenciós administratiu, de conformitat amb l'article 25 de la Llei de Jurisdicció contenciós administratiu 29/1998 de 13 de juliol, en el termini de dos mesos, comptadors a partir de l'endemà de la darrera publicació.
  
En qualsevol moment, sempre abans de la presentació de sol·licituds pels aspirants. El ple de l'ajuntament podrà modificar o deixar sense efecte la convocatòria mitjançant l'adopció de l'acord corresponent, el qual serà publicat en la forma prevista en la legislació vigent.
  
ANNEX I
  
Programa temari
  
Tema 1. La Constitució espanyola de 1978. Estructura i principis fonamentals, drets i deures. Principis rectors de la política econòmica i social.
  
Tema 2. La corona. Les Corts Generals. El poder judicial. El poder executiu.
  
Tema 3. Organització de l'administració de l'Estat. Organització central i organització perifèrica. L'Estatut d'Autonomia de la Comunitat Valenciana. L'administració de la Generalitat Valenciana.
  
Tema 4. El procediment administratiu: concepte. La llei 30/1992, de 26 de novembre, de Règim Jurídic de les administracions públiques i del procediment administratiu comú. Els subjectes. Fases del procediment administratiu. Notificacions i comunicacions. Els recursos administratius: concepte i classes.
  
Tema 5. El municipi. El terme municipal. La població. L'empadronament. Altres entitats locals.
  
Tema 6. Òrgans de govern del municipi. L'alcalde. Els tinents d' alcalde. Els regidors. El ple de l'ajuntament. La comissió de govern.
  
Tema 7. Règim de funcionament dels òrgans de govern del municipi: sessions. Informació i participació ciutadana.
  
Tema 8. Obligacions i competències dels ajuntaments. Les ordenances municipals: concepte i classes. Els bans de l'alcaldia. Principals infraccions a bans i ordenances. Potestat sancionadora. Procediment sancionador.
  
Tema 9. Introducció a la comunicació. La comunicació humana: el llenguatge com a mitjà de comunicació. Diferència entre informació i comunicació. Tipus de comunicació: oral i telefònica. Atenció al públic: recollida i informació a l'administrat. Els serveis d'informació administrativa.
  
Tema 10. Història i cultura de la Comunitat Valenciana. Geografia i economia de la Comunitat Valenciana.